Tuinkabouter

duimnael|'n Duitse tuinkabouter
**Tuinkabouters** (Duits: *Gartenzwerge*) is beeldjies wat as ornamente op grasperke en in tuine gebruik word.  Die kabouters het menslike eienskappe en word tradisioneel as manlike dwerge met 'n rooi gepunte mus uitgebeeld. Tuinkabouters se grootte wissel gewoonlik van 30 – 60&nbsp;cm.  Miniatuur tuinkabouters wat net 'n paar sentimeters hoog is, is 'n neiging wat onlangs posgevat het. Hoewel tuinkabouters oorspronklik as versiering in die tuine van welgestelde Europeërs gebruik is, word hulle deesdae in die tuine en op grasperke van alle sosiale klasse, oral in die Westerse wêreld, gesien.

## Tuinkabouters 
### Geskiedenis 
In Antieke Rome] is klein klipstandbeelde wat die Grieks-Romeinse vrugbaarheidsgod Priapus uitbeeld, gereeld in Romeinse tuine geplaas. Priapus was ook die beskermer van vloere. Kabouters as magiese wesens is vir die eerste keer in die Renaissance-tydperk deur die Switserse alchemikus Paracelsus as "miniatuurfigure, twee span hoog, wat nie graag met mense wou meng nie" beskryf. Gedurende hierdie tydperk is 1 meter hoë klip "groteske", wat in skel kleure geverf is, dikwels in die tuine van welgestelde mense geplaas.  Van die figure wat uitgebeeld is, was gobbi (Italiaans vir boggelrug). In 1616 het Jacques Callot 21 gegraveerde en versierde weergawes van gobbi vervaardig.

### Voor die 20ste eeu 
Teen die laat 1700's het kabouteragtige beelde van hout of porselein, wat 'gnome' genoem is, gewilde huishoudelike versierings geword.   Die omgewing rondom Brienz in Switserland was bekend vir die vervaardiging van hout huiskabouters.  In Duitsland het die tuinbeelde se betekenis verwronge geraak met tradisionele verhale en bygelowe oor die 'klein volkie' of dwerge, wat die mense geglo het hulle in die myne en op die plase gehelp het.

Die tuinkabouters kan gemaak word van terracotta klei (loperige klei) wat in vorms gegiet word. Dit word gelaat om te stol;  die middelste gedeelte binne-in die vorm word later uitgekrap sodat slegs 'n dunnerige kleidop oorbly. Sodra as wat die tuinkabouter ferm is, word dit uit die vorm verwyder en in 'n oond gebak totdat dit hard is. Nadat dit afgekoel het, word die kabouter geverf.  Hedendaagse tuinkabouters kan ook van harse en soortgelyke materiale gemaak word.

Deesdae is daar baie verskillende variasies van die tuinkabouters, byvoorbeeld humoristiese weergawes wat wissel van die vrolike motorfietsryer tot kabouters wat vleis braai, asook tuinkabouters wat verteenwoordigend is van 'n meer donker humor, met 'n tuinkabouter wat in die rug gesteek word of 'n laksman se kappie dra.

## In populêre kultuur en politiek 
duimnael|Coolmen tuinkabouters
In die Verenigde Koninkryk het tuinkabouters kontroversieel geraak in gewigtige tuinboukringe, en is hulle vir 'n tyd lank by die gesogte Chelsea-blommeskou verbied, omdat die organiseerders van mening was dat hulle afbreuk doen aan die tuinontwerpe. Aangesien tuinkabouters algemeen in die tuine van werkersklas en voorstedelike huishoudings gebruik is, het voorstanders van tuinkabouters die organiseerders van snobisme beskuldig. Die verbod is in 2013, wat saamgeval het met die eeufeesvierings van die skou, opgehef.

* 'n Subplot in die 2001 Franse film *Amélie* wentel om 'n "rondreisende" tuinkabouter. 
* 'n Sestig sentimeter lange tuinkabouter met 'n lang, wit baard, 'n rooi koniese mus en 'n blou jas is die sentrale figuur in die Roaming Gnome-advertensieveldtog van Travelocity wat in Januarie 2004 van stapel gestuur is.
* *Gnomeo en Juliet* is 'n 2011 Brits-Amerikaanse CGI-film, geïnspireer deur die tragedie van *Romeo en Juliet,*  maar met tuinkabouters as karakters.  In 2018 is 'n opvolgrolprent, *Sherlock Gnomes*, vrygestel. 
* Die Sosiaal-Demokratiese Party van Oostenryk (SPÖ) het tuinkabouters, wat hulle 'Coolmen' genoem het, in hul veldtog vir die 2014-verkiesing in Vorarlberg, gebruik. Die tuinkabouters is gebruik om ironiese humor te weerspieël. Die SPÖ het histories swak presteer tydens verkiesings in hierdie deel van Oostenryk en hulle het hulsef as 'n politieke 'dwerg' beskou. Tydens die veldtog is 20 000 Coolmen, met klein plakkate met kort slagspreuke, langs besige paaie geplaas. Die party het 'n polisieverslag aanhangig gemaak nadat 400 van  die 'Coolmen' verdwyn het.  Dit het die aandag van die internasionale media getrek. 
* Tuinkabouters is die dryfveer van Old Man Henderson., Sy eskapades ontwrig 'n Call of Cthulhu-variasie van die tafelblad rolspel speletjie, wat in 2010 op die webwerf 1d4chan  beskryf is. Die Henderson-karakter se enigste doelwit  was om tuinkabouters ter waarde van  $ 40 000 van 'n plaaslike kultus te 'red', terwyl hy nie besef het dat hy hulle voor die aanvang van die speletjie se sessie aan liefdadigheid geskenk het nie. 
* 'n 2005-episode van *King of the Hill* met die titel "Yard, She Blows!" wentel om Peggy se nuut verworwe, baie skaars tuinkabouter, wat deur Bobby gebreek word. Hank, wat die tuinkabouter haat, probeer om die gebeurtenis te gebruik om ontslae te raak van die kabouter op die voorste grasperk.

Lêer:Historic Garden Gnomes.jpg|Historiese kabouters
Lêer:Traditional Garden Dwarf.jpg|Tradisionele Duitse tuinkabouter
Lêer:Garden Gnome at Gnome Reserve.jpg|Tuinkabouters in die Gnome-reservaat, Devon, Verenigde Koninkryk
Lêer:Nain de jardin J1.jpg|Tradisionele grys tuinkabouter (*En grève* beteken "Aanval")

## Sien ook 
* Tuinkluisenaar
* Tuinornament
* Kabouterreservaat
* Kitsch
* Rondreisende tuinkabouter

## Verwysings 
## Eksterne skakels